Arcania

**Arcània** és l'entitat divina que valora la màgia per sobre de totes les coses. Té prou poder per presenciar tot el que passa a tots els plans, i això per una banda alimenta la seva divinitat però, si fos un mortal, els pensaments de la seva consciencia serien considerats irreparablement bojos o fins i tot absurds i sense sentit. Està dividide entre destruir el món amb una mà i salvar-lo amb l'altra, ningú no sap la veritable voluntat de l'entitat, si és que en té cap. Aquesta naturalesa de doble tall de la màgia és estimada pels seus seguidors i es reflecteix en la seva apoteosi.

Arcània és un dels 14 déus que conformen el panteó actual de Mirathil.

## Història

Si ens hem de preguntar d'on ve **Arcània** ens hem de preguntar també d'on ve la màgia en si. És una deïtat en constant evolució i, al contrari de tots els altres déus, la seva consciencia va sorgir després de ser venerada com a deïtat. De fet, el buit que es va crear al món material durant la Segona Arribada degut a les barreres divines va provocar que el poder d'Arcània no tingues cap mena de limitador per créixer, i va ser en algun punt d'aquella era quan va prendre alguna cosa similar a la consciència i, després de la caiguda dels antics déus, podem considerar que ara és una deïtat completa i conscient.

## Relacions

Tot i que la seva bogeria fa que sigui difícil actuar en plans a llarg termini, Arcània és activa i accessible per totes les divinitats per ajudar-los en les seves empreses. Es manté neutral en la seva majoria, tret que els seus poders de coneixement omnipresent revelin que està sent traït o amenaçat. S'alia particularment amb aquells que requereixen l'ús de la màgia, independentment de que la causa sigui nefasta o benèvola. Malgrat la seva indiferència, hi ha una àrea on **Arcània** mai actuarà, i és donar suport als seguidors de **Rovagug** per alliberar el seu amo. Fins i tot l'amor d'Arcània per la destrucció té límits, i l'aniquilació de Mirathil no és el seu desig. D'altra banda, Braulion i Arcania comparteixen una apreciació mútua. En canvi els estudiosos de la màgia de La Mà Blanca de vegades s'enfronten, ja que ells tendeixen a voler imposar una estructura a la naturalesa fonamental de la màgia, mentre que els arcanians es delecten amb el caos.

## Aparença

No hi ha una representació comuna de Acrània però a vegades és fa com a homínid abstracte d'una pell de color morat no natural i ulls daurats sense pupil·la ni iris. Altres vegades apareix com **un cercle** que emana una gran energia, com **un gran ull** o simplement com **una runa sense forma concreta.** Això sí, en la majoria de representacions es pot interpretar que un costat d'elle és jove i dominadore, gairebé brillant de poder mentre cura els malalts i protegeix els innocents, mentre que la seva altra meitat està carbonitzada i amb la màgia desencadena la destrucció.

## Providència

Es creu que es produeixen àrees de màgia imprevisible quan **Arcània** passa massa a prop del Pla Material, mentre que les zones màgiques mortes (on la màgia no funciona) es veuen com un signe del seu desfavor. **L'Ull que tot ho veu no visita els seus adoradors en somnis per mostrar-li el favor o l'antipatia, fet que sovint esmenten amb orgull.** Consideren l'atenció divina d'altres déus com a paternalista o mima, i s'alegren que Arcània no s'adapti a aquestes pràctiques comunes.

## Servidors

**Arcània** té la màgia per sobre de totes les coses. Aquells que no poden fer o utilitzar la màgia són considerats menors per la fe, als quals se'ls nega la majestuositat divina de fer encanteris. Les criatures amb habilitats o propietats màgiques es consideren sagrades per a la seva fe. La seva raça de servidors divins són **Els Enigmàtics**, que viatgen per dur a terme investigacions per a elle.

## L'església d'**Arcània**

La docta i poderosa església d'Arcània està tan dividida com el seu déu, molts fins i tot s'oposen activament als temples rivals. La màgia i la capacitat de llançar-la es mantenen per sobre de totes les altres coses.

## Adoradors

És adorade per tota mena de mags i clergues, i tots aquells que tenen interès per la màgia i el seu ús i avenç. El rang dins del clergat està determinat pel coneixement i el poder màgics, amb el primer més important en els temples benignes, i el segon tenint preferència en els més malèfics. Els seus seguidors es troben amb més freqüència a **ciutats amb accés al coneixement,** sent Luthan la ciutat autoproclamada com a capital del seu culte, i rarament es coneix ni tant sols la seva existència als pobles més petits.

Tot i que molts consideren seguir a Arcània una opció estranya per a un combatent cos a cos, aquests estudiosos tenen la mateixa devoció per les habilitats de la batalla i la màgia. Al llarg dels segles, els devots d'**Arcània** han difós els encanteris que es troben al **Manual de la Batalla de Fontanalls**, un tom dedicat al suport de cavallers i soldats dels quals s'han difós copies a moltes biblioteques de les grans ciutats civilitzades.

## Temples i santuaris

Els temples poden prendre qualsevol forma, des del laboratori d'un mag, fins a una fortalesa o fins i tot un petit palau. Sempre estan poblats per persones amb coneixements màgics i tenen un enfocament bastant mercenari als seus serveis. Els diferents temples poden tenir un enfocament diferent en la màgia, o una preferència cap a un dels aspectes de l'entitat divina, però molts intenten mantenir un equilibri. Les escriptures sagrades de Arcània (El llibre de la màgia) sovint estan escrites a les parets interiors d'un temple. Tot i que reforcen inadvertidament els estereotips que generen por als que utilitzen la màgia, moltes esglésies estan involucrades en experiments de mutació i encreuament, creant ocasionalment noves espècies o criatures.

## Animals preferits

Els déus s'associen sovint amb determinats animals, ja sigui perquè posseeixen una qualitat afavorida pel déu, o perquè els fidels del déu els senten un parentiu especial. Els animals preferits d'Arcania inclouen els paons, les zebres i les balenes.